લોકસભામાં અેક સવાલના ઉત્તરમાં વિદેશ રાજ્યપ્રધાન વી.કે.સિંહે જણાવ્યુું હતું કે હાલ ૪૨ દેશ સાથે પ્રત્યર્પણ સંધિ થઈ ગઈ છે. અને નવ દેશ સાથે પ્રત્યર્પણ સંધિની વ્યવસ્થા થઈ ગઈ છે. ભારત સરકાર હવે આ પ્રત્યર્પણ સંધિ હેઠળ જે કોઈ ગુનેગાર છે તેને ભારતમાં લાવી તેની સામે કાનૂની કાર્યવાહી કરવા માગે છે. ભારતે જે ૪૨ દેશ સાથે પ્રત્યાર્પણ સંધિ કરી છે તેમાં યુ.કે., ઓસ્ટ્રેલિયા, નેધરલેન્ડ, બહેરિન, બાંગ્લાદેશ,તુર્કી,અમેરિકા, પોર્ટુગલ, બ્રાઝિલ, ફ્રાન્સ સહિત અન્ય દેશનો સમાવેશ થાય છે. અેટલું જ નહિ અન્ય નવ દેશ સાથે પણ પ્રત્યર્પણ સંધિની વ્યવસ્થાનું કામ પણ પૂરું કરી દેવામાં આવ્યું છે. તેમાં ક્રોએશિયા, ફિજી, ઈટાલી,પાપુઆ ન્યૂ ગિની, પેરૂ અને શ્રીલંકાનો સમાવેશ થાય છે.